พล.ท.ทวิช-วิชิต ชิงนายกสมาคมกีฬายิงปืน 27 ธ.ค.
กกท.เดินหน้าเลือกตั้งสมาคมกีฬายิงปืนแห่งประเทศไทย วันที่ 27 ธ.ค.นี้ เนื่องจากมีภารกิจสำคัญรออยู่อีกมาก โดยล่าสุดมีการเผย 2 ผู้ลงชิงตำแหน่งนายกสมาคมออกมาเรียบร้อย ได้แก่ พล.ท.ทวิช ชินบัญชร และนายวิชิต เชี่ยวเวช ซึ่งต่างเป็นอดีตนักกีฬายิงปืนทีมชาติไทยเหมือนกัน,หลังจากการกีฬาแห่งประเทศไทย (กกท.) เข้ามาดำเนินการเพื่อให้มีการเลือกตั้งนายกสมาคมและคณะกรรมการบริหารสมาคม กีฬายิงปืนแห่งประเทศไทย ชุดใหม่ จากที่ว่างเว้นมายาวนานกว่า 5 ปี โดยได้มีการเชิญผู้ที่มีส่วนเกี่ยวข้องทุกฝ่ายร่วมหารือเพื่อแก้ไขปัญหา และร่างระเบียบการเลือกตั้ง พร้อมทั้งกำหนดวันเลือกตั้งในวันที่ 27 ธ.ค.นี้ ที่ห้องประชุมใหญ่ สมาคมกีฬายิงปืนแห่งประเทศไทย กกท. หัวหมาก เวลา 11.30 น.นั้น,ความคืบหน้าล่าสุด สมาคมกีฬายิงปืนฯ ได้ประกาศรายชื่อผู้ลงสมัครรับเลือกตั้งตามที่สโมสรสมาชิกได้เสนอชื่อจำนวน 2 คน ได้แก่ พล.ท.ทวิช ชินบัญชร และนายวิชิต เชี่ยวเวช 2 อดีตนักกีฬายิงปืนทีมชาติไทย ท่ามกลางกระแสการคัดค้านจากหลายฝ่ายที่ต้องการล้มการเลือกตั้งครั้งนี้ เนื่องจากเห็นว่าระเบียบข้อบังคับไม่ถูกต้อง และผู้แทนสมาคม ชมรมยิงปืนหลายจังหวัดทั่วประเทศ ต้องการให้ขยายเวลารับสมัครสมาชิกเพิ่มเติมเพื่อมีสิทธิในการเลือกตั้งครั้ง นี้ด้วย,ทั้งนี้ ก่อนหน้านี้นายสกล วรรณพงษ์ ผู้ว่าการ กกท. ยืนยันให้มีการเลือกตั้งเกิดขึ้นเพื่อให้ได้นายกสมาคมกีฬายิงปืนคนใหม่โดยเร็วที่สุด เนื่องจากมีภารกิจสำคัญของกีฬายิงปืนรออยู่มากมาย โดยเฉพาะ การเป็นเจ้าภาพจัดการแข่งขันยิงปืน ไอเอสเอสเอฟ เวิลด์คัพ ในเดือน มี.ค.2559 ซึ่งเป็นสนามที่จะชิงโควตาไปโอลิมปิกเกมส์ 2016 และจะต้องส่งนักกีฬาไทยเข้าชิงชัยในรายการนี้ เพื่อให้ได้โควตาให้มากที่สุด,โดย กกท.เชื่อว่าการเลือกตั้งจะผ่านพ้นไปด้วยดี พร้อมทั้งยืนยันว่าหากไม่ดำเนินการให้มีสมาคมเกิดขึ้น ก็ต้องรอเวลาออกไปอีกเหมือน 5 ปีที่ผ่านมา และถ้ามีผู้ที่ไม่เห็นด้วยต้องการฟ้องร้อง ก็เป็นสิทธิของแต่ละบุคคล และต้องว่ากันไปตามกระบวนการของกฎหมาย
กกท.เดินหน้าเลือกตั้งสมาคมกีฬายิงปืนแห่งประเทศไทย วันที่ 27 ธ.ค.นี้ เนื่องจากมีภารกิจสำคัญรออยู่อีกมาก โดยล่าสุดมีการเผย 2 ผู้ลงชิงตำแหน่งนายกสมาคมออกมาเรียบร้อย ได้แก่ พล.ท.ทวิช ชินบัญชร และนายวิชิต เชี่ยวเวช
สมาคมกีฬายิงปืนแห่งประเทศไทย,พล.ท.ทวิช ชินบัญชร,วิชิต เชี่ยวเวช,ข่าวกีฬา,ข่าว,ไทยรัฐออนไลน์